8o Πανελλήνιο Σεμινάριο Στέγης Ελληνικών Χορωδιών
2022-10-14 - 2022-10-17 | Αίθουσα Συναυλιών “Λούλη Ψυχούλη” ATHENAEUM Ωδείου, Κορινθίας 6, Αμπελόκηποι, Αθήνα
Η Στέγη Ελληνικών Χορωδιών ως Συλλογικός Χορωδιακός Φορέας της πατρίδας μας, έχει ως σκοπό της την έμπρακτη υποστήριξη των Ελληνικών Χορωδιών των Μαέστρων τους και των νέων μουσικών που ασχολούνται με την Χορωδιακή Μουσική. Ο ιδρυτής και πρώτος Πρόεδρος της Στέγης, ο αείμνηστος Στέφανος Βασιλειάδης, είχε μεγάλη αγάπη για τα παιδιά. Έτσι η Στέγη αφιέρωσε το πρώτο Σεμινάριο στην Παιδική Χορωδία. Ύστερα από είκοσι χρόνια μουσικής προσφοράς στις χορωδίες μας, η Στέγη Ελληνικών Χορωδιών κλείνει αυτή την εικοσαετή περίοδο μέ ένα ακόμα Σεμινάριο για τη διεύθυνση Παιδικής Χορωδίας.
Αναλυτικές πληροφορίες: http://www.stegi-chorus.gr/8o-πανελλήνιο-σεμινάριο-στέγης/

Μουσικό Οδοιπορικό– 100 Χρόνια Μνήμης με τη Χορωδία “Ambitus”
2022-10-17 19:30 - 21:30 (Europe/Athens) | Ελληνοαμερικανική Ένωση, Μασσαλίας 22, Αθήνα, Αττικής, Ελλάδα
Συμμετέχοντας στις εκδηλώσεις μνήμης με τη συμπλήρωση εκατό ετών από τη Μικρασιατική Καταστροφή, η Ελληνοαμερικανική Ένωση και η Ένωση Σμυρναίων διοργανώνουν συναυλία, η οποία θα πραγματοποιηθεί τη Δευτέρα 17 Οκτωβρίου, στις 19:30, στο Θέατρο της Ελληνοαμερικανικής Ένωσης (Μασσαλίας 22, Αθήνα).
Στο “Μουσικό Οδοιπορικό” θα μας “ξεναγήσει” η Χορωδία “Ambitus” της Λεοντείου Σχολής Νέας Σμύρνης, την οποία διδάσκει και διευθύνει η μαέστρος Κατερίνα Βασιλικού. Τη Χορωδία συνοδεύουν στο πιάνο ο Μιχάλης Χανός και στο φλάουτο ο Σέργιος Γιώτης.
Τα αγαπημένα τραγούδια των παραλιακών μικρασιατικών πόλεων και ιδιαίτερα της Σμύρνης, θα μας μεταφέρουν νοερά σ’ έναν κόσμο που ανέδειξε επί τρεις χιλιάδες χρόνια έναν μεγάλο πολιτισμό και παραμένει ζωντανός στη συλλογική μνήμη.
Είσοδος ελεύθερη (με χρήση μάσκας)

9ο χορωδιακό φεστιβάλ του σωματείου Απόλλων Μουσηγέτης - 10 χρόνια
2022-10-22 18:30 - 21:00 | Δημαρχείο Κηφισιάς, Διονύσου 24 και Μυρσίνης, Κηφισιά, Αττικής, 14562, Ελλάδα
Το καλλιτεχνικό και πολιτιστικό σωματείο Κηφισιάς “Απόλλων Μουσηγέτης”, εορτάζει τα 10 του χρόνια και το 9ο χορωδιακό φεστιβάλ είναι αφιερωμένο στα 100 χρόνια από τη Μικρασιατική Καταστροφή.
Συμμετέχουν οι χορωδίες
«Ambitus» της Λεόντειου Σχολής Νέας Σμύρνης, Διεύθυνση Κατερίνα Βασιλικού,
η 50μελής ΜΙΚΤΗ ΧΟΡΩΔΙΑ της «ΠΟΛΥΦΩΝΙΚΗΣ» Πατρών, Διεύθυνση Σταύρος Σολωμός
και η ανδρική Χορωδία της Εμπορικής Τράπεζας, Διεύθυνση: Σταύρος Μπερής.
Η επετειακή αυτή συναυλία θα πραγματοποιηθεί στην αίθουσα του Πολιτιστικού Κέντρου Δήμου Κηφισιάς «Δήμαρχος Βασίλης Γκατσόπουλος» [Διονύσου 24 και Μυρσίνης] το Σάββατο το απόγευμα στις 6.30 μ.μ.

15ο Διεθνές Φεστιβάλ Μουσικών Συνόλων
2022-11-05 - 2022-11-07 | Μέγαρο Μουσικής Θεσσαλονίκης, 25ης Μαρτίου &, Θεσσαλονίκης 546 46, Θεσσαλονίκη
Το Διεθνές Φεστιβάλ Μουσικών Συνόλων επιστρέφει στη σκηνή του Μεγάρου Μουσικής Θεσσαλονίκης στις 5 & 6 Νοεμβρίου 2022!
Το Φεστιβάλ πραγματοποιείται σε συνεργασία με το Φεστιβάλ Κινηματογράφου Θεσσαλονίκης, στο πλαίσιο της 63ης διοργάνωσης (3-13 Νοεμβρίου 2022).
Την εκδήλωση θα παρουσιάσει η δημοσιογράφος και παρουσιάστρια του Alpha TV, Βίκυ Χαντζή
✔️Το φεστιβάλ τελεί υπό την αιγίδα του Υπουργείου Πολιτισμού, Εσωτερικών (Μακεδονίας – Θράκης), της Περιφέρειας Κεντρικής Μακεδονίας και του Δήμου Θεσσαλονίκης.

ARTIVA 8o ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ
2022-11-10 - 2022-11-14
Διαγωνιστικό και ελεύθερο πρόγραμμα.
Πληροφορίες και δηλώσεις συμμετοχής στο email artivafestival@gmail.com
Τηλέφωνο 6936774018
Καλλιτεχνικός διευθυντής
Θεοδόσης Αντωνιάδης

40ο Διεθνές Χορωδιακό Φεστιβάλ Καρδίτσας
2022-11-24 - 2022-12-05
Ένας κορυφαίος, ιστορικός θεσμός
Το 40ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ
(Πέμπτη 24 Νοεμβρίου- Κυριακή 4 Δεκεμβρίου 2022)
Η ΑΠΟΘΕΩΣΗ ΤΗΣ ΧΟΡΩΔΙΑΚΗΣ ΤΕΧΝΗΣ!

Από Πέμπτη 24 Νοεμβρίου έως Κυριακή 4 Δεκεμβρίου 2022 θα πραγματοποιηθεί το 40ο Διεθνές Χορωδιακό Φεστιβάλ Καρδίτσας, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη.
Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Το 40ου Διεθνές Χορωδιακό Φεστιβάλ Καρδίτσας είναι αφιερωμένο στον Εθνικό μας συνθέτη Νικόλαο Μάντζαρο (1795-1872), για τα 150 χρόνια από το θάνατο του συνθέτη, στον μοναδικό σύγχρονο συνθέτη Ιάνη Ξενάκη(1921-2001) για τα 100 χρόνια από την γέννηση του, στον Γκέοργκ Φρίντριχ Χαίντελ (1685 – 1759), στον Καρδιτσιώτη ήρωα και αρχιστράτηγο της Επανάστασης του ’21 Γεώργιο Καραϊσκάκη (1782-1827), στον σύγχρονο έλληνα συνθέτη Χρήστο Σαμαρά και θα πραγματοποιηθεί στις αίθουσες εκδηλώσεων των ξενοδοχείων <<Κιέριον>> Καρδίτσας και Mouzaki Palace στο Μουζάκι, στο Βυζαντινό Κάστρο Φαναρίου, στη Λίμνη Πλαστήρα, στην Σπηλιά του Καραισκάκη και στο αίθριο της Δημοτικής Αγοράς Καρδίτσας.
Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής. Φέτος θα είναι χορωδιακά αποσπάσματα από τον «Μεσσία» του Χαίντελ και από την καντάτα «Μνήμες» του Χρήστου Σαμαρά, που έχουν σχέση με τη Μικρασιατική Καταστροφή, που το 2022 αποτελεί έτος τιμής και περισυλλογής.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών.
Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι:

Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
Οι Χορωδίες δύνανται να εκτελούν και να ερμηνεύουν μεταξύ των άλλων και έργα αρχαίας ελληνικής, βυζαντινής, γρηγοριανής και σύγχρονης ελληνικής μουσικής.
Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά.

Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Το Φεστιβάλ πραγματοποιείται στη διάρκεια όλης της χρονιάς με πολλές εκδηλώσεις σε διάφορους χώρους και σε διαφορετικές περιοχές, προκειμένου να γίνουν Κοινωνοί της Μουσικής ευρύτερα στρώματα περιοχής.
Το πρόγραμμα του Φεστιβάλ θα παρουσιάζει ο κορυφαίος ΑΛΕΞΗΣ ΚΩΣΤΑΛΑΣ.
Παράλληλα, θα πραγματοποιηθεί το 10ο Πανελλήνιο Σεμινάριο Διεύθυνσης Μικτής-Νεανικής- Γυναικείας-Παιδικής Χορωδίας από την Παρασκευή 2 έως την Κυριακή 4 Δεκεμβρίου 2022, στο οποίο θα διδάξει ο Δρ.Νίκος Ευθυμιάδης( Master of Arts στην διεύθυνση).
Οι χορωδίες που θα λάβουν μέρος, μπορούν να εκπροσωπήσουν το Διεθνές Φεστιβάλ Καρδίτσας και τη χώρα μας σε σπουδαία, Μουσικό-Χορωδιακά Φεστιβάλ του εξωτερικού όπως στο Castellamare di Stabbia (Νάπολη) της Ιταλίας, στο Νόβισαντ της Σερβίας, στη Ρώμη της Ιταλίας, στο Bacaou της Ρουμανίας και στην Opava της Τσεχίας.
Επίσης, μπορούν να λάβουν μέρος στο σημαντικό CAMPUS ESTIVO MUSICALE του SALERNO.
Δηλώσεις Συμμετοχής υποβάλλονται έως 20 Οκτωβρίου 2022.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας) ο Δήμος Καρδίτσας, ο Δήμος Μουζακίου, και η Πανελλήνια Ομοσπονδία Χορωδιών και Διευθυντών Χορωδιών.
Για περισσότερες πληροφορίες, τον Κανονισμό, τη Δήλωση Συμμετοχής, το Σεμινάριο και τις παρτιτούρες από τον «Μεσσία» του Χαίντελ και το «Μνήμες» του Χρήστου Σαμαρά, οι ενδιαφερόμενοι μπορούν να απευθύνονται στη Γραμματεία του Διεθνούς Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδίας: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr.

Τακτική Απολογιστική - Εκλογική Γενική Συνέλευση 2022
2022-11-27 10:30 | Ωδείο Athenaeum, Κορινθίας 6, Αμπελόκηποι, Αθήνα
Κυριακή 27 Νοεμβρίου 2022 στις 10:30π.μ. στο Ωδείο Athenaeum, Κορινθίας 6, έναντι του ξενοδοχείου President στους Αμπελοκήπους. (Πλησιέστεροι Σταθμοί του Metro Αμπελόκηποι και Πανόρμου)
Αυτή είναι η δεύτερη και οριστική ημερομηνία για την διεξαγωγή της Γενικής Συνέλευσης.

7ο Φεστιβάλ Χορωδιών Ενηλίκων
2022-11-27 19:00 - 22:00 | Δημαρχείο Παπάγου – Χολαργού, Περικλέους 55, Χολαργός, Ελλάδα
Στο φεστιβάλ, που έχει ελεύθερη είσοδο, θα συμμετάσχουν η χορωδία του Δήμου Παπάγου – Χολαργού, η Μικτή χορωδία Δήμου Αγίας Παρασκευής, η χορωδία « Ambitus » της Λεοντείου Σχολής Νέας Σμύρνης και η χορωδία της Περιφέρειας Αττικής.

4ο Πανελλήνιο Φεστιβάλ – Αφιέρωμα στον Νίκο Γκάτσο
2022-12-02 - 2022-12-05 | Μαλλιαροπούλειο Δημοτικό Θέατρο Τρίπολης, Πλατεία Πετρινού, Τρίπολη, Ελλάδα
Η ΧΟΡΩΔΙΑ ΤΡΙΠΟΛΗΣ βρίσκεται στην ευχάριστη θέση να ανακοινώσει ότι βάζει στα σκαριά το 4ο Φεστιβάλ – Αφιέρωμα στον Νίκο Γκάτσο.
Παρακαλούνται οι χορωδίες που επιθυμούν να λάβουν μέρος να τηλεφωνούν στα: 2710-222840, 6977997359, (Ελένη Αλεξοπούλου), 6945185500, (Αμαλία Γούλα), 6974796591, (Χ.Τ.- Μαρία Καγκλή), 6977719001 (Νίκος Γαργαλιώνης), 6978000589, (Γιάννης Σάσσαλος).

Χριστουγεννιάτικη Συναυλία Χορωδίας «Θεόδωρος Φωκαεύς» (Πάτρα)
2022-12-11 19:00 - 20:30
Αναλυτικές πληροφορίες στην πρόσκληση.

Προθεσμία Υποβολής Αιτήσεων 4ου Διαγωνισμού Σύνθεσης Χορωδιακού Έργου
2022-12-15 - 2022-12-16
Προκήρυξη διαγωνισμού: http://www.stegi-chorus.gr/?p=8336

1ο Χορωδιακό Φεστιβάλ Ορεστιάδας
2022-12-17 19:30
Το Δημοτικό Ωδείο, της Δημοτικής Επιχείρησης Πολιτιστικής Ανάπτυξης Ορεστιάδας (ΔΗΚΕΠΑΟ), σας προσκαλεί στο 1ο Χορωδιακό Φεστιβάλ Ορεστιάδας, που θα πραγματοποιηθεί το Σάββατο 17 Δεκεμβρίου στις 19:30.
Τόπος διεξαγωγής είναι το αμφιθέατρο του Πολιτιστικού Πολύκεντρου και εντάσσεται στο πλαίσιο των Χριστουγεννιάτικων εκδηλώσεων του Δήμου Ορεστιάδας και της ΔΗΚΕΠΑΟ «Αγγέλων Φως 2022».
Θα εμφανιστούν οι παρακάτω χορωδίες:

«Η Ευεστώ» της Αντιδημαρχίας Κοινωνικής Πολιτικής Δήμου Λαρισαίων
«Τροβαδούροι του ΕΘΝΙΚΟΥ» Αλεξανδρούπολης
«Εν Ορεστιάδι» Τετράφωνη Χορωδία του Δημοτικού Ωδείου Ορεστιάδας.

Το 1ο Χορωδιακό Φεστιβάλ Ορεστιάδας έχει σαν σκοπό να καθιερωθεί και να εδραιωθεί ως θεσμός, με κύριους στόχους την προαγωγή της χορωδιακής μουσικής, την ανάπτυξη του πνευματικού και πολιτιστικού επιπέδου καθώς και την καλλιέργεια του μουσικού αισθήματος. Σκοπός του είναι η διάδοση, η προβολή και η ανύψωση της χορωδιακής μουσικής, η οποία συμβάλλει στην ανάπτυξη, την καλλιέργεια και την προβολή της, μέσω της συνεργασίας των χορωδιών.
Θα ακουστούν τραγούδια ελληνικού και ξένου ρεπερτορίου.
Η είσοδος για το κοινό είναι ελεύθερη.

Κεντρική Χριστουγεννιάτικη εκδήλωση Μητρόπολης Καλαβρύτων
2022-12-19 18:30
Αναλυτικές πληροφορίες υπάρχουν εδώ.

Ωδή στα Χριστούγεννα (Ελληνικό Ωδείο)
2022-12-19 20:00
Ωδή στα Χριστούγεννα με έργα:

J. S. Bach
A. Vivaldi
W. A. Mozart

μουσική διεύθυνση: Νίκος Καριώτης
Συμμετέχουν:

Χορωδία του Καλλιτεχνικού Εργαστηρίου «ΜΑΡΣΥΑΣ»
Μαρία Κονταξάκη, σοπράνο
Βάσω Καριώτη, μετζοσοπράνο
Μικτή Χορωδία του Ελληνικού Ωδείου διδασκαλία Βάσω Καριώτη

Πρόγραμμα
1. Mozart, Wolfgang Amadeus: 3 sonatas for flute, clarinet in Bb, 2 violins, violoncello, contrabass & orgel
a) KV 69 in D
b) KV 244 in F
c) KV 144 in D
Ορχήστρα Νέων Ελληνικού Ωδείου HCYO
2. Good Night (διασκευή Doreen Rao)
Γυναικείο Τμήμα Χορωδίας Ελληνικού Ωδείου – διδασκαλία Βάσω Καριώτη
Φώτης Ματζαρίδης (πιάνο)
3. Bach, Johann Sebastian: Weihnachtsoratorium, BWV 248
a) Bereite dich Zion (aria)
b) Wie soll ich dich empfangen (chorale)
Βάσω Καριώτη (mezzo soprano)
Μικτή Χορωδία Ελληνικού Ωδείου – διδασκαλία Βάσω Καριώτη
Μικτή Χορωδία καλλιτεχνικού εργαστηρίου Μαρσύας – διδασκαλία Νίκος Καριώτης
Ορχήστρα Νέων Ελληνικού Ωδείου HCYO
4. Mozart, Wolfgang Amadeus: Laudate Dominum, KV 339
Μαρία Κονταξάκη (soprano)
Μικτή Χορωδία καλλιτεχνικού εργαστηρίου Μαρσύας – διδασκαλία Νίκος Καριώτης
Ορχήστρα Νέων Ελληνικού Ωδείου HCYO
5. Vivaldi, Antonio: Beatus Vir, RV 598
Βάσω Καριώτη (mezzo soprano) – Μαρία Κονταξάκη (soprano)
Μικτή Χορωδία καλλιτεχνικού εργαστηρίου Μαρσύας – διδασκαλία Νίκος Καριώτης
Ορχήστρα Νέων Ελληνικού Ωδείου HCYO
6. Feliciano, José: Felix Navidad
Ορχήστρα Νέων Ελληνικού Ωδείου HCYO
Χορωδία καλλιτεχνικού εργαστηρίου ΜΑΡΣΥΑΣ
Soprani Γκαγκούλη Ελεάννα, Καλεσοπούλου Δέσποινα, Κονταξάκη Μαρία, Μαντζουράνη Ισμήνη, Παππά Ιωάννα
Alti Γραμμένου Δανάη, Καριώτη Βάσω, Κυλάφη Μάρθα, Κουγιάλη Ξανθή, Τσίγκα Κική, Χρηστάκη Φλοράνς
Tenori Καλαβριζιώτης Θανάσης, Μπιρσίμης Δαμιανός, Χασούρας Ιάσων
Bassi Κρητικός Αντώνης, Λουλακούδης Κυριάκος, Χριστοδουλάκης Αλέξανδρος
Μικτή Χορωδία Ελληνικού Ωδείου
Soprani Αθανασίου Ανθή, Αλπαντάκη Αναστασία, Γρυπάρη Μαρία, Καντά Έλλη, Κουφοπούλου Ελισάβετ, Κυριαζή Κωνσταντίνα, Νάζου Άννα
Alti Βαρβέρη Όλγα, Κουκοπούλου Ιωάννα, Τσούτσου Αθανασία
Bassi Κρητικός Δημήτρης, Νικολόπουλος Στέφανος
Ορχήστρα Νέων Ελληνικού Ωδείου HCYO
Εξάρχων Νίκος Κόχιλας
Violin1 Παναγιώτου Ιωάννα, Παναγιώτου Κωνσταντίνα, Παπαδημητροπούλου Αλεξάνδρα
Violin2 Γκιώνη Νίνα, Ζαρκάδας Αλέξανδρος, Κακογιάννη Ευαγγελία, Ριφιώτη Νικόλ, Τσαντίδου Ναταλία, Τσινίδης Λεωνίδας
Cello Μπένσης Ευγένιος, Von Eickstedt Alexander
Piano Ματζαρίδης Φώτης, Ζερβουδάκη Μαριάνθη
Contrabass Κοκκινόπουλος Αλέξανδρος
Snare Drums Αλεξανδρόπουλος Κωνσταντίνος
Clarinet Χαμαράκης Γρηγόρης
Flute Γκόνου Δέσποινα
Guitar Μπάρετ Σπύρος, Πήχας Αλέξανδρος, Παναγιωτίδης Ευθύμιος
Ευχαριστούμε για την ευγενική συμμετοχή, τους καθηγητές του Ελληνικού Ωδείου
Νίνα Γκιώνη (βιολί)
Νίκο Κόχιλα (βιολί)
Βάσω Καριώτη (τραγούδι)
Μαρία Κονταξάκη (τραγούδι)
Μάρθα Κυλάφη (χορωδός)
Σπύρο Μπάρετ (κιθάρα)
Ευγένιο Μπένση (βιολοντσέλο)

Χριστουγεννιάτικη Συναυλία Ελληνικού Ωδείου Πύργου
2022-12-21 20:00
Ξεχωριστά τα φετινά Χριστούγεννα που έρχονται, καθώς μετά από τρία χρόνια θα μπορέσουμε επιτέλους να τα γιορτάσουμε μελωδικά, με τους συντελεστές του Ωδείου μας, στον γνώριμο και αγαπημένο χώρο του Δημοτικού Θεάτρου ΑΠΟΛΛΩΝ.
Η πανδημία που μας στέρησε τις ζωντανές μεγάλες εκδηλώσεις, παρόλο που εξακολουθεί να απασχολεί την καθημερινότητά μας, εντούτοις πλέον δεν μας εμποδίζει να βρεθούμε από κοντά, να χαρούμε, να τραγουδήσουμε, να εκφράσουμε μουσικά το χαρούμενο και ελπιδοφόρο μήνυμα των Χριστουγέννων.

Η Χριστουγεννιάτικη Συναυλία του Ελληνικού Ωδείου Πύργου – Μουσικός Σύλλογος «ΟΡΦΕΥΣ» 1932, θα πραγματοποιηθεί την Τετάρτη 21 Δεκεμβρίου και ώρα 8.00 μ.μ., σε συνδιοργάνωση με το Δημοτικό Οργανισμό Πολιτισμού Πύργου.
Το Ελληνικό Ωδείο – Παράρτημα Πύργου, συμβάλλοντας στην ενίσχυση της πολιτιστικής ταυτότητας της περιοχής μας, συνεχίζει με συνέπεια απέναντι στους σπουδαστές του, την μακρόχρονη και επιτυχημένη μουσική και εκπαιδευτική του πορεία. Τα 90 χρόνια δυναμικής συνεχούς λειτουργίας του, εγγυώνται με τον καλύτερο τρόπο την ποιότητα των μουσικών σπουδών των παιδιών και τη σωστή επιλογή για το μέλλον τους. Για μια ακόμη χρονιά διοργανώνει μία εορταστική συναυλία που αποτελεί καλλιτεχνικό σημείο αναφοράς για την πόλη μας, κατά την εορταστική περίοδο.
Στο πρόγραμμα περιλαμβάνονται χριστουγεννιάτικα τραγούδια & κάλαντα από όλον τον κόσμο. Συμμετέχουν Σπουδαστές του Ωδείου, Τμήμα Μουσικής Προπαιδείας, η Παιδική – Εφηβική Χορωδία, Καθηγητές του Ωδείου και Σολίστ, Μικρός Βυζαντινός Χορός και Σύνολο Ελληνικής – Παραδοσιακής Μουσικής.
Η είσοδος για το κοινό είναι ελεύθερη.
ΧΑΡΟΥΜΕΝΕΣ ΓΙΟΡΤΕΣ ΜΕ ΑΡΩΜΑ ΜΟΥΣΙΚΗΣ!

Ορθή προφορά ξένων κειμένων στο λυρικό τραγούδι 2023
2023-01-11 - 2023-02-19
Το International Phonetic Alphabet (IPA – Διεθνές Φωνητικό Αλφάβητο) χρησιμοποιείται εκτενώς στο εξωτερικό για την ορθή επεξήγηση των φωνητικών ήχων των γλωσσών στο τραγούδι.
Η εκμάθηση του IPA αποτελεί εργαλείο τόσο για τη σωστή άρθρωση των γλωσσών στο τραγούδι, όσο και για την καλύτερη επικοινωνία των ήχων στο μάθημα ή στην πρόβα. Το IPA είναι επιπρόσθετα κλειδί για την πρόσβαση στην ευρύτερη διεθνή βιβλιογραφία πάνω στην ορθή προφορά των γλωσσών και του λυρικού ρεπερτορίου.
Δηλώστε σήμερα συμμετοχή στο σεμινάριο που διοργανώνει το Ελληνικό Ωδείο με τη σοπράνο Λυδία Ζερβάνου.
Έναρξη την Τετάρτη 11 Ιανουαρίου, ώρα 19:00 – 20:00 και τις επόμενες Τετάρτες 18 και 25 καθώς και 1, 8 και 15 Φεβρουαρίου, πάντα την ίδια ώρα με 6 διαδικτυακές συνεδρίες.
Την Παρασκευή και το Σάββατο 17 – 18 Φεβρουαρίου ώρες 17:00-20:00 ολοκληρώνεται το σεμινάριο με Masterclass στο Ελληνικό Ωδείο.

Κόστος:
Διαδικτυακές συνεδρίες: 85,00 € – Καθηγητές & Σπουδαστές του Ελληνικού Ωδείου 75,00 €
Με προκράτηση έως και 8 Ιανουαρίου 2023 έκπτωση 10,00 €
Masterclass ενεργός συμμετοχή: 65,00 € – Καθηγητές & Σπουδαστές του Ελληνικού Ωδείου 55,00 €
(περιλαμβάνονται 2 μαθήματα των 15 λεπτών με τη συνοδεία πιάνου)
Με προκράτηση έως και 5 Φεβρουαρίου 2023 έκπτωση 10,00 €

Δηλώστε σήμερα συμμετοχή και κερδίστε τις εκπτώσεις από την προ κράτηση.
Προσοχή !!! Θα τηρηθεί σειρά προτεραιότητας

Στις διαδικτυακές συνεδρίες μπορούν να λάβουν μέρος σπουδαστές μονωδίας, επαγγελματίες λυρικοί τραγουδιστές, πιανίστες με κέντρο ενδιαφέροντος τη συνοδεία λυρικών τραγουδιστών, μαέστροι, που θα επιλεγούν κατά σειρά προτεραιότητας αφού αποστείλουν την παρακάτω φόρμα εκδήλωσης ενδιαφέροντος μέχρι και 10 Ιανουαρίου 2023 και εξοφλήσουν το ποσό συμμετοχής τους.
Στο masterclass μπορούν να λάβουν μέρος ως ενεργά συμμετέχοντες σπουδαστές μονωδίας, επαγγελματίες λυρικοί τραγουδιστές, που θα επιλεγούν κατά σειρά προτεραιότητας αφού αποστείλουν την παρακάτω φόρμα εκδήλωσης ενδιαφέροντος μέχρι και 15 Φεβρουαρίου 2023 και εξοφλήσουν το ποσό συμμετοχής τους.
Οι ενεργά συμμετέχοντες δηλώνουν δύο έργα της επιλογής τους στη φόρμα (ρεπερτόριο), τα οποία θα διδαχθούν σε δύο μαθήματα διαρκείας 15 λεπτών το καθένα.
Όσοι επιθυμούν, μπορούν να παρακολουθήσουν το masterclass ως ακροατές.

Προσδοκώντας το Νέο Έτος να είναι καλό, δυναμικό και δημιουργικό για όλους, το Ελληνικό Ωδείο σας εύχεται υγεία, αισιοδοξία, δύναμη και επίτευξη των στόχων σας.

Ζητήματα Διδασκαλίας και Διεύθυνσης Παιδικών & Νεανικών Φωνητικών Συνόλων
2023-01-21 - 2023-01-23
ΔΩΡΕΑΝ ΕΠΙΜΟΡΦΩΤΙΚΗ ΔΙΗΜΕΡΙΔΑ
ΚΕ.ΔΙ.ΒΙ.Μ. Πανεπιστημίου Αιγαίου – ΕΕΜΑΠΕ
Σάββατο 21 (11.00 π.μ – 10.00 μ.μ)
& 22 Ιανουαρίου 2023 ( 11.00 π.μ. – 3.00 μ.μ.)

Ζητήματα Διδασκαλίας και Διεύθυνσης Παιδικών & Νεανικών Φωνητικών Συνόλων σε Εκπαιδευτικά Ιδρύματα και στην Κοινότητα Εργαστηριακές Εφαρμογές & Πρακτική Άσκηση
–
Μουσική Παιδαγωγική: Επαγγελματική Ανάπτυξη και Δεξιότητες σε σύγχρονα εκπαιδευτικά περιβάλλοντα

Δύο Εμβληματικά Προγράμματα Διά Βίου Μάθησης
του ΚΕ.ΔΙ.ΒΙ.Μ του Πανεπιστημίου Αιγαίου
με τη σύμπραξη της ΕΕΜΑΠΕ

Είναι εξαιρετική τιμή για τους διοργανωτές η ευγενική συμμετοχή του φωνητικού Συνόλου Chóres με τη Μαέστρο Ειρήνη Πατσέα υπό την Καλλιτεχνική Διεύθυνση της Μαρίνας Σάττι,
σε βιωματικά εργαστήρια προετοιμασίας και διεύθυνσης Φωνητικών Συνόλων στο Ωδείο ATHENAEUM για τη διημερίδα.

Οι Chóres θα προσφέρουν Συναυλία το Σάββατο 21 Ιανουαρίου 2023 στο ATHENAEUM (9.00 μ.μ.) όπου οι συμμετέχοντες/-ουσες θα έχουν την ευκαιρία να παρακολουθήσουν από κοντά την εξέλιξη των εργαστηρίων της διημερίδας αναφορικά με το προσφερόμενο ρεπερτόριο, αξιοποιώντας, επεξεργασμένα για φωνητικά σύνολα, ελληνικά δημοτικά τραγούδια.

Στην Διημερίδα υποδεχόμαστε με τιμή την Επίκουρη Καθηγήτρια του ΠΑ.ΜΑΚ. κα Μ.Ε.Μελιγκοπούλου η οποία θα διδάξει μέρος των προσφερόμενων ενοτήτων του Επιμορφωτικού Προγράμματος σε κύκλο εργαστηρίων, δίνοντας τη δυνατότητα της βιωματικής εμπειρίας της διεύθυνσης.

Οι συμμετέχοντες/-ουσες θα έχουν την ευκαιρία να διευθύνουν και να προετοιμάσουν φωνητικά σύνολα ενηλίκων και παιδιών σχολικής χορωδίας σε μια ποικιλία βιωματικών εργαστηρίων, συζητήσεων, διαλέξεων και μελέτης χορωδιακού υλικού που θα τους προσφερθούν.

Μαζί μας ο Συνθέτης Κανάρης Κεραμάρης όπου έργα του θα παρουσιαστούν (κατόπιν διδασκαλίας υπό τη διεύθυνση του Γ.Σιτώτη), σε βιωματικό εργαστήριο από τους/τις συμμετέχοντες/-ουσες. Στον κύκλο εργαστηρίων συμμετέχει και το φωνητικό σύνολο CORPUS MUSICAE του ΤΕΠΑΕΣ του Πανεπιστημίου Αιγαίου.

Μαζί μας ο Δ/ντης του Συλλόγου ΦΙΛΟΙ ΤΗΣ ΜΟΥΣΙΚΗΣ
και Μουσικολόγος Αλέξανδρος Χαρκιολάκης σε μία διαδραστική διάλεξη με το κοινό και θέμα: “Ο Συνθέτης που διευθύνει: όταν ο δημιουργός αλλάζει ρόλους”

Καθώς ο αριθμός είναι απολύτως περιορισμένος, θα τηρηθεί αυστηρά ο χρόνος εγγραφής κατά προτεραιότητα.

ΕΓΓΡΑΦΕΣ on line:
https://docs.google.com/…/1FAIpQLSfShhFqs3T…/viewform…

ΤΟ ΠΛΗΡΕΣ ΠΡΟΓΡΑΜΜΑ αναρτάται στον ιστοχώρο της ΕΕΜΑΠΕ
www.primarymusic.gr

Σεμινάριο ερμηνείας της Μουσικής Μπαρόκ
2023-02-04 11:00 - 14:00 | Ελληνικό Ωδείο Μαρούσι, Λεωφόρος Κηφισίας & Πεντέλης 2, Μαρούσι, Ελλάδα
με τον καθηγητή Παλαιάς Μουσικής Δημήτρη Κούντουρα
Ο Δημήτρης Κούντουρας ειδικεύεται στην παλαιά μουσική και σε ιστορικά είδη φλάουτου, ενώ είναι καθηγητής στο Ιόνιο Πανεπιστήμιο και στο Κέντρο Παλαιάς Μουσικής του Ωδείου Αθηνών, το οποίο συντονίζει από το 2015.
Σπούδασε φλάουτο με ράμφος και μπαρόκ φλάουτο στην Ουτρέχτη, στο Μιλάνο και στη Βιέννη και μουσική του Μεσαίωνα στο Τρόσινγκεν.
Αποφοίτησε με δύο μεταπτυχιακούς τίτλους, ενώ ανάμεσα στους καθηγητές του ήταν οι K. Boeke, H. ter Schegget, W. Hazelzet, D. Bragetti και M. Gatti. Είναι διδάκτορας μουσικολογίας του ΕΚΠΑ, ενώ υπήρξε μεταδιδακτορικός υπότροφος του ΚΕΑΕ για την πρωτότυπη έρευνά του “Η μουσική των τροβαδούρων στο Βασίλειο της Θεσσαλονίκης” (εκδ. Νεφέλη 2016).
Ίδρυσε και διευθύνει το σύνολο Ex Silentio με πλούσια παρουσία σε διεθνή φεστιβάλ και στη δισκογραφία.
Έχει συνεργαστεί με τις ορχήστρες σε όργανα εποχής όπως η Armonia Atenea (Γ. Πέτρου) και η Harmony of Nations (R. Minassi) καθώς και με τη Συμφωνική της Βιέννης (Ph. Jordan). Έχει εμφανιστεί σε Ευρώπη και Ασία σε αίθουσες συναυλιών και σε φεστιβάλ όπως το Konzerthaus της Βιέννης, τη Sala Verdi του Μιλάνου, τη Pablo Casals hall του Τόκυο, το Μέγαρο Μουσικής Αθηνών, τα φεστιβάλ Blumenthal του Τελ Αβίβ, Mousiké του Μπάρι, J. S. Bach της Ρίγα κ.α. Έχει ηχογραφήσει για τις δισκογραφικές εταιρείες Carpe Diem, Talanton, MDG και DECCA.
Την περίοδο 2012 – 13 έλαβε μέρος στην ευρωπαϊκή περιοδεία της βραβευμένης παραγωγής όπερας του Χαίντελ “Alessandro” με την Armonia Atenea με παραστάσεις σε Βερσαλλίες, Παρίσι, Βρυξέλλες, Βουκουρέστι, Μόσχα, Βιέννη κ.α.
Έχει εκδώσει δοκίμια και μελέτες σε θέματα ερμηνείας και ιστορίας της μουσικής μέχρι τον 18ο αιώνα (εκδ. Brepols, Νεφέλη, Ορφέως). Έχει διδάξει στο Α.Π.Θ. και στο Πανεπιστήμιο Μακεδονίας (2015 – 2021), ενώ έχει δώσει σεμινάρια και διαλέξεις στο Kings College του Λονδίνου, στη Θερινή Ακαδημία της Σορβόννης, στο “Μουσικό Xωριό” του Αγίου Λαυρεντίου και στο Ωδείο της Γενεύης, όπου διεύθυνε την μπαρόκ ορχήστρα της HEM.
Το σεμινάριο απευθύνεται σε:

νέους επαγγελματίες μουσικούς & καθηγητές μουσικής
σπουδαστές όλων των οργάνων, επιπέδου τουλάχιστον ανωτέρας

(που ενδιαφέρονται για τη μπαρόκ μουσική)
Ιδιαίτερη βαρύτητα θα δοθεί στην ερμηνεία του ρεπερτορίου του 17ου και 18ου αιώνα, ενόργανου και φωνητικού, με βάση τις πρακτικές εκτέλεσης της εποχής εκείνης.
Οι ενδιαφερόμενοι καλούνται να ετοιμάσουν ένα σολιστικό έργο ή ένα έργο μουσικής δωματίου της συγκεκριμένης εποχής
Αναλυτικές πληροφορίες: Ελληνικό Ωδείο

Οι εποχές του έρωτα (Καρλόβασι, Σάμος)
2023-02-18 20:00
Ο Σύλλογος Μουσικής & Πολιτιστικής Δημιουργίας «Ηδύλη» διοργανώνει δύο συναυλίες πολυφωνικής μουσικής αφιερωμένες στο διαχρονικό ερωτικό τραγούδι και στις…εποχές του!
Μουσικές του Χατζιδάκι, του Μαυρουδή, του Νίνο Ρότα, της Αναγέννησης, των Beatles κ.α. συνθέτουν τον κύκλο της αγάπης κατ’ αντιστοιχία με τον κύκλο της ζωής.
«Κάτι μαγικό γίνεται όταν είμαστε μαζί, όταν τραγουδάμε μαζί».
Συμμετέχει η μικτή χορωδία του Συλλόγου. Διεύθυνση Γιώργος Κουμαραδιός.
Τη χορωδία συνοδεύουν οι : Μελαχροινή Βασιλείου (πιάνο), Θανάσης Ζαχαρούλης (κιθάρα), Στυλιανή Λιναρδή (πιάνο, σαξόφωνο), Γεωργία Σεργίου (πιάνο) και Ευγενία Τραγάκη (θέρεμιν).
Την εκδήλωση πλαισιώνει η λογοτεχνική ομάδα του Συλλόγου.
Σάββατο 18/2/2023 αίθουσα πολλαπλών χρήσεων του Δήμου στο Καρλόβασι και Κυριακή 19/2/2023 αμφιθέατρο Περιφερειακής Ενότητας στο Βαθύ.
Ώρα έναρξης: 8.00.
Γενική είσοδος: 5 ευρώ.

Οι εποχές του έρωτα (Βαθύ, Σάμος)
2023-02-19 20:00

Εν Εσπέρα και Πρωί
2023-02-21 20:00 | Φιλολογικός Σύλλογος Παρνασσός, Πλατεία Καρύτση, Αθήνα, Αττική, Ελλάδα
Το ΕΡΓΑΣΤΗΡΙ ΨΑΛΤΙΚΗΣ θα βρεθεί και πάλι στην αίθουσα του Φιλολογικού Συλλόγου «Παρνασσός» μετά τα δύσκολα χρόνια της πανδημίας covid-19.
Στις 21 Φεβρουαρίου 2023 και ώρα 8:00 μ.μ. θα πραγματοποιήσει συναυλία Βυζαντινής Μουσικής με τίτλο: «ΕΝ ΕΣΠΕΡΑ ΚΑΙ ΠΡΩΙ».
Στην συναυλία θα ερμηνευθούν έργα βυζαντινών και μεταβυζαντινών μελοποιών.
Τους ύμνους προλογίζει ο κύριος Γεώργιος Βέργος, Χειρουργός Ορθοπαιδικός και Πρόεδρος της Βυζαντινής Χορωδίας «Θεόδωρος Φωκαεύς».
Η είσοδος είναι ελεύθερη γιά το κοινό.
Θερμές ευχαριστίες στο Διοικητικό Συμβούλιο του Φιλολογικού Συλλόγου «Παρνασσός».

1ο Διεθνές Χορωδιακό Φεστιβάλ "Νίκος Αστρινίδης" Δήμου Θέρμης
2023-03-03 - 2023-03-06
Παρασκευή 3 με Κυριακή 5 Μαρτίου στο ΝΟΗΣΙΣ – NOESIS Κέντρο Διάδοσης Επιστημών και Μουσείο Τεχνολογίας
Μια μαγική συνάντηση 21 Χορωδιακών Συνόλων από όλη την Ελλάδα και από το Εξωτερικό!

3, 4, και 5 Mαρτίου.
Νoesis – Aίθουσα Κοσμοθέατρο
19,00 μ.μ.
Δωρεάν Είσοδος. Θα τηρηθεί σειρά προτεραιότητας!

Μετά από δύο χρόνια καλλιτεχνικής σιωπής απλώνουμε μελωδικές γέφυρες ανάμεσα σε χορωδίες από όλη την Ελλάδα και το εξωτερικό ,καθώς ο ποταμός του χρόνου γίνεται παρελθόν. Σκοπός του φεστιβάλ είναι το ξαναντάμωμα φίλων αγαπημένων συνχορωδών και μαέστρων που τόσο βίαια απομακρύνθηκαν. Τέτοιες δράσεις μπορούν να αποτελέσουν αφετηρία αναγέννησης νέων ιδεών, έμπνευσης για τους καλλιτέχνες να δημιουργήσουν μέσα από τις στάχτες του πρόσφατου παρελθόντος, ένα καλύτερο αύριο για την τέχνη του χορωδιακού τραγουδιού.

Συμμετέχουν:
Παρασκευή: 03/03
ΠΑΙΔΙΚΗ ΧΟΡΩΔΙΑ 4ου ΔΗΜΟΤΙΚΟΥ ΣΧΟΛΕΙΟΥ ΚΑΛΑΜΑΡΙΑΣ
ΠΑΙΔΙΚΗ ΧΟΡΩΔΙΑ ΔΗΜΟΥ ΚΑΛΑΜΑΡΙΑΣ
ΧΟΡΩΔΙΑ ΔΗΜΟΤΙΚΟΥ ΩΔΕΙΟΥ ΝΕΑΠΟΛΗΣ – ΣΥΚΕΩΝ
ΠΑΙΔΙΚΗ ΧΟΡΩΔΙΑ ΩΔΕΙΟΥ MUSA (MUSA CHOIR)
ΠΑΙΔΙΚΗ ΧΟΡΩΔΙΑ 1ου ΓΥΜΝΑΣΙΟΥ ΤΟΥΜΠΑΣ &
ΝΕΑΝΙΚΗ ΧΟΡΩΔΙΑ “ΝΙΚΟΣ ΑΣΤΡΙΝΙΔΗΣ”
ΧΟΡΩΔΙΑΚΟ ΕΡΓΑΣΤΗΡΙ Ι.Ν. ΓΕΝΝΗΣΕΩΣ ΘΕΟΤΟΚΟΥ ΚΑΡΔΙΑΣ
NEFES ( Nefes project )

Σάββατο: 04/03
GRUPI POLIFONIK I HIMARES – ΠΟΛΥΦΩΝΙΚΟ ΧΙΜΑΡΑΣ
ΜΙΚΤΗ ΧΟΡΩΔΙΑ “ΜΙΧΑΛΗΣ ΚΑΠΟΔΙΣΤΡΙΑΣ”, ΚΕΡΚΥΡΑ
MIKTH ΧΟΡΩΔΙΑ ΠΟΛΙΤΙΣΤΙΚΟΥ ΜΟΥΣΙΚΟΥ ΣΥΛΛΟΓΟΥ ΚΙΛΚΙΣ
ΜΙΚΤΗ ΧΟΡΩΔΙΑ ΔΗΜΟΥ ΑΜΑΡΟΥΣΙΟΥ “ΤΕΡΨΙΧΟΡΗ ΠΑΠΑΣΤΕΦΑΝΟΥ” ( Μικτή Χορωδία Δήμου Αμαρουσίου )
ΜΙΚΤΗ ΧΟΡΩΔΙΑ ΣΥΛΛΟΓΟΥ ΦΙΛΩΝ ΜΟΥΣΙΚΗΣ ΝΟΜΟΥ ΚΑΒΑΛΑΣ
VOCAL INVENTIONS ENSEMBLE
ΦΩΝΗΤΙΚΟ ΣΥΝΟΛΟ MAESTROSO
ΝΕΑ ΕΥΡΩΠΑΪΚΗ ΧΟΡΩΔΙΑ ΣΥΛΛΟΓΟΥ “ΑΓΑΠΗ” ΠΕΡΑΙΑΣ

Κυριακή:
ΝΕΑΝΙΚΗ ΧΟΡΩΔΙΑ ΔΗΜΟΤΙΚΟΥ ΩΔΕΙΟΥ ΘΕΡΜΗΣ
ΝΕΑΝΙΚΕΣ ΧΟΡΩΔΙΕΣ “ΠΥΛΑΙΑ” ΚΕΠΑΠ ΠΥΛΑΙΑΣ-ΧΟΡΤΙΑΤΗ & Ι.Ν. ΑΓΙΑΣ ΒΑΡΒΑΡΑΣ ΤΟΥΜΠΑΣ
ΕΥΦΩΝΟΝ
ΕΡΓΑΣΤΗΡΙ ΜΟΥΣΙΚΗΣ ΚΑΙ ΤΕΧΝΗΣ ΚΑΛΑΜΑΡΙΑΣ “ΓΙΑΝΝΗΣ ΜΠΑΡΜΠΑΛΙΟΣ”
ΧΟΡΩΔΙΑ ΒΑΦΟΠΟΥΛΕΙΟΥ ΠΝΕΥΜΑΤΙΚΟΥ ΚΕΝΤΡΟΥ
ΜΙΚΤΗ ΧΟΡΩΔΙΑ ΠΟΛΙΤΙΣΤΙΚΟΥ ΚΕΝΤΡΟΥ ΔΗΜΟΥ ΘΕΡΜΗΣ «ΝΙΚΟΣ ΑΣΤΡΙΝΙΔΗΣ»
ΜΕ ΤΗ ΣΥΜΠΡΑΞΗ ΤΟΥ ΜΟΥΣΙΚΟΥ ΣΥΝΟΛΟΥ “RETRO ENSEMBLE “ΤΟΥ ΔΗΜΟΤΙΚΟΥ ΩΔΕΙΟΥ ΘΕΡΜΗΣ

Διοργάνωση:
Πολιτισμός-Αθλητισμός Δήμου Θέρμης (ΔΕΠΠΑΘ)
Μικτή Χορωδία Δήμου Θέρμης “Νίκος Αστρινίδης
Διεύθυνση: Βασιλική Κατσούκα ( Vassiliki Katsouka )

Υπό την αιγίδα του Δήμος Θέρμης

2ο Πανελλήνιο φεστιβάλ χορωδιών “Τίτος Ξηρέλλης”
2023-03-03 - 2023-03-06
Η Πολυφωνική χορωδία Μυτιλήνης διοργανώνει το 2ο Πανελλήνιο φεστιβάλ χορωδιών “Τίτος Ξηρέλλης” στις 3, 4 και 5 Μαρτίου 2023, στις 19:00, στο Δημοτικό Θέατρο Μυτιλήνης, με την υποστήριξη της Γενικής Γραμματείας Αιγαίου και Νησιωτικής Πολιτικής και της Αντιδημαρχίας Πολιτισμού του Δήμου Μυτιλήνης.

Συνοπτικά το πρόγραμμα εμφάνισης των χορωδιών είναι το εξής:
ΠΑΡΑΣΚΕΥΗ 3 ΜΑΡΤΙΟΥ 2023
1. Τα Εκτάκια του 3ου
2. Παιδική Χορωδία Animato
3. Χορωδία Συλλόγου Γυναικών Παμφίλων
4. Παιδική Χορωδία Εθνικού Ωδείου Παράρτημα Μυτιλήνης
5. Χορωδία του Χ.Ο.Μ. «Αιολείς»
ΣΑΒΒΑΤΟ 4 ΜΑΡΤΙΟΥ 2023
1. HARMONIAJURIS Πολυφωνική Χορωδία του Δικηγορικού Συλλόγου Αθηνών
2. Χορωδία Χίου
3. Χορωδία «Ηδύλη»
4. Πολυφωνικό Σύνολο Ωδείου Καλλονής Λέσβου
5. Χορωδία Μελίρρυτος Π.Σ. «Φανίας Ερεσού»
6. Χορωδία Animato
7. Cantaλαλούν Διαπολιτισμική Χορωδία
ΚΥΡΙΑΚΗ 5 ΜΑΡΤΙΟΥ 2023
1. Παιδική Χορωδία «PolyphonicaΑιγαίου»
2. Χορωδία Λουτρόπολης Θερμής
3. Χορωδία Πολιτιστικού Συλλόγου «Οι Μιστεγνιώτες»
4. Χορωδία Συλλόγου Κυριών & Δεσποινίδων Μανταμάδου «Η Ομόνοια»
5. Χορωδία Πολιτιστικού Συλλόγου Γυναικών Μόριας
6. Πολυφωνική Χορωδία Μυτιλήνης
Η τοπική Κοινότητα Παμφίλων ΛΕΣΒΟΥ, ως γενέτειρα του συνθέτη, διοργανώνει εκδήλωση προς τιμήν του, στο Μαλλίδειο Πολιτιστικό Κέντρο Παμφίλων, την Κυριακή 5 Μαρτίου στις 10:30πμ
Στην εκδήλωση συμμετέχει η χορωδία του Συλλόγου Γυναικών Παμφίλων Λέσβου.

15ο χορωδιακό αντάμωμα
2023-03-06 19:00

Η φλόγα κρύβει βάσανο
2023-03-06 21:15 | ΠΑΛΛΑΣ, Βουκουρεστίου 5, Αθήνα, 10564, Ελλάδα
Το Ελληνικό Σχέδιο παρουσιάζει τη Δευτέρα 6 Μαρτίου (9.15 μ.μ.) στο Μικρό Παλλάς μια ακόμη νέα μουσική πρόταση σε δύο μέρη.
Το πρώτο μέρος περιλαμβάνει το νέο έργο του κορυφαίου λαϊκού συνθέτη Βαγγέλη Κορακάκη που τιτλοφορείται “Η φλόγα κρύβει βάσανο” σε ενορχήστρωση του Δημήτρη Παπαδημητρίου, με ερμηνεύτρια τη Βερόνικα Δαβάκη σε πρώτη πανελλαδική παρουσίαση.
Στο δεύτερο μέρος με τίτλο “Ρεμπέτικο αρπέζ”, θα παρουσιαστούν ρεμπέτικα τραγούδια των Μητσάκη, Παπαϊωάννου, Βαμβακάρη και άλλων αγαπημένων συνθετών διασκευασμένα για δύο άρπες και φωνή από τον Θοδωρή Ματούλα. Μια ιδέα της Βερόνικας Δαβάκη η οποία και θα τα ερμηνεύσει.
Και τα δύο έργα είναι παραγγελίες του Ελληνικού Σχεδίου, το οποίο σκοπεύει τη δημιουργία ρεπερτορίου και ενισχύει την παραγωγή πρωτότυπου μουσικού υλικού τόσο από νεότερους όσο και από καταξιωμένους συνθέτες.

1ο Πανελλήνιο Χορωδιακό Φεστιβάλ Καλαμάτας
2023-03-26 - 2023-03-29
26, 27 και 28 Μαΐου 2023 στο Μέγαρο Χορού Καλαμάτας.
Πληροφορίες: choirfestival.kalamata@gmail.com

Δήμος Καλαμάτας – Municipality of Kalamata
ΦΑΡΙΣ – Κοινωφελής Επιχείρηση Δήμου Καλαμάτας

Ψυχή μου, ψυχή μου Ανάστα
2023-03-27 20:00
Νέα συναυλία θα πραγματοποιήσει η Βυζαντινή – Παραδοσιακή χορωδία «ΘΕΟΔΩΡΟΣ ΦΩΚΑΕΥΣ», με τίτλο «Ψυχή μου, ψυχή μου Ανάστα», στον Ι. Ν. Αγ. Νικολάου Πατρών, τη Δευτέρα 27 Μαρτίου 2023 και ώρα 8.00 μ.μ.
Η μουσική εκδήλωση γίνεται υπό την αιγίδα της Ι. Μ. Πατρών και της Στέγης Ελληνικών Χορωδιών. Στην μουσική εσπερίδα, που είναι αφιερωμένη στην μεγάλη εορτή του Ευαγγελισμού της Θεοτόκου και το Τριώδιον, θα αποδοθούν επίκαιροι Εκκλησιαστικοί ύμνοι. Τον Βυζαντινό χορό διευθύνει ο χοράρχης του, Πρωτοψάλτης του Ι. Ν. Αγ. Σοφίας Πατρών κ. Χαράλαμπος Θεοτοκάτος. Εισαγωγική ομιλία θα γίνει υπό του Πανοσιολογιωτάτου Αρχιμανδρίτου και προϊσταμένου του Ι. Ν. Αγ. Νικολάου Πατρών, π. Ιεροθέου Ανδρουτσοπούλου.
Την παρουσίαση των ύμνων που θα αποδώσει η χορωδία, θα πραγματοποιήσει ο πρόεδρός της κ. Γεώργιος Βέργος. Την εκδήλωση θα τιμήσει με την παρουσία του και θα ευλογήσει ο Σεβασμιώτατος Μητροπολίτης Πατρών κ.κ. Χρυσόστομος, ο οποίος θα πραγματοποιήσει επίκαιρη ομιλία στο κλείσιμό της.

11ο Φεστιβάλ Ένωσης Χορωδιών Κέρκυρας
2023-04-01 - 2023-04-04
Το Σάββατο 1η Απριλίου και τη Δευτέρα 3 Απριλίου 2023, θα πραγματοποιηθεί το 11ο Φεστιβάλ της Ένωσης Χορωδιών Κέρκυρας, στην Ιόνιο Ακαδημία. Οι εκδηλώσεις ξεκινούν στις 18.00.
Συμμετέχουν:
Σάββατο 1η Απριλίου 2023
Παιδική Χορωδία Αχαράβης, Παιδική Χορωδία Καλλιτεχνικού Συλλόγου “Ο Άι Μαθιάς”, Παιδική Χορωδία Δήμου Κεντρικής Κέρκυρας & Διαποντίων Νήσων, Χορωδία Πολιτιστικού Συλλόγου Καναλίων “Γεράσιμος Λαβράνος”, Μεικτή Χορωδία Πολιτιστικού Συλλόγου Παξών, Χορωδία Μπενιτσών, Γυναικεία Χορωδία “Κορυφώ” Πολιτιστικού Συλλόγου “Κορυφώ”, Χορωδία Πολιτιστικού Συλλόγου Καβαλλουρίου, Γυναικεία Χορωδία Ηπειρωτικού Συλλόγου Κέρκυρας, Χορωδία Πολιτιστικού Συλλόγου Κασσιόπης, Μεικτή Χορωδία Αχαράβης “Νικόλαος Πουλιάσης”.
Δευτέρα 3 Απριλίου 2023
Κόρο Βαλανειού, Χορωδία Belcanto Μωραϊτίκων, Χορωδία Λυκείου Ελληνίδων Κέρκυρας, Χορωδία Cantores Solis, Φωνητικό Σύνολο Covertura, Χορωδία Πολιτιστικού Συλλόγου Αγίου Ματθαίου, Χορωδία Καρουσάδων “Ντίνος Θεοτόκης”, Χορωδία Κορακιάνας “Σπύρος Σαμάρας”, Χορωδία Ανεμομύλου “Θωμάς Φλαγγίνης”, Μεικτή Χορωδία Καλλιτεχνικού Συλλόγου Άη Μαθιά “Μιχάλης Καποδίστριας”.

Σεμινάριο Φωνητικής και Ορθοφωνίας (Καλαμάτα)
2023-04-01 11:00 - 2023-04-02 14:00
Η ΔΙΕΘΝΗΣ ΧΟΡΩΔΙΑ ALLEGRI, που εδρεύει στην Καλαμάτα, στοχεύοντας στην επιμόρφωση και βελτίωση των χορωδών της πόλης μας διοργανώνει διήμερο σεμινάριο φωνητικής και ορθοφωνίας με τον τενόρο και μαέστρο Αλέξανδρο Τσίχλη την 1η και την 2α Απριλίου 2023.
Ώρες διεξαγωγής σεμιναρίου: 11πμ -14μμ και τις δυο ημέρες.
Χώρος διεξαγωγής: 24ο δημοτικό σχολείο Καλαμάτας, Ψαρών και Μακεδονίας -τέρμα Αριστομένους.
Πληροφορίες και εγγραφές: ΔΙΕΘΝΗΣ ΧΟΡΩΔΙΑ ALLEGRI :6936665907 μέχρι Παρασκευή 31η Μαρτίου.
Σύντομο βιογραφικό Αλέξανδρου Τσίχλη
Γεννήθηκε το 1952 στην Καλαμάτα. Το 1973 έλαβε πτυχίο Ωδικής στην Αθήνα. Το 1982 αποφοίτησε από την Ανώτατη Μουσική Ακαδημία της Κολωνίας ως λυρικός τραγουδιστής και Δ/ντής Χορωδίας και Ορχήστρας. Διετέλεσε Δ/ντής χορωδίας, σολίστας και ερμηνευτής όπερας στη Σχολή Όπερας, στο φεστιβάλ Schloss Weikersheim και στην Bundesgartenschau της Βόννης. Από το 1982-1984 υπήρξε τενόρος στο Λυρικό θέατρο του Flensburg με πολλές μετακλήσεις σε θέατρα της Γερμανίας και με ηχογραφήσεις στη Δυτική Γερμανική Ραδιοφωνία WDR της Κολωνίας. Υπήρξε μέλος του Μουσικού Συνόλου της όπερας του Munster.Από το 1999 είναι ελεύθερος επαγγελματίας, οργανώνει και πραγματοποιεί θρησκευτικά κονσέρτα, όπερας, κ.α. ως σολίστ, Δ/ντής χορωδίας και Ορχήστρας. Σήμερα διευθύνει διάφορες χορωδίες (μια στη Γαλλία) και επίσης συνεργάζεται με τρείς συμφωνικές ορχήστρες στη Γερμανία.

Οι Εφτά Τελευταίοι Λόγοι Του Χριστού
2023-04-01 20:00
Η Συμφωνική Ορχήστρα Μίκης Θεοδωράκης, γνωστοποιεί στο φιλόμουσο κοινό της τη 1η συναυλία της καλλιτεχνικής περιόδου 2023, με πρωταγωνιστή τον Γάλλο συνθέτη Theodore Dubois.
Στο πρώτο μέρος της συναυλίας, ο εξάρχων της ορχήστρας Δημήτρης Τριανταφύλλου, με τον κορυφαίο Α’ Ανδρέα Καρβούνη, θα ερμηνεύσουν το πρώτο μέρος από το δεξιοτεχνικό κονσέρτο για δύο βιολιά (Concerto for two violins in D Minor – BWV 1043) του J.S.Bach. Στη συνέχεια, Terzetto in C Μajor, opus 74 για δύο βιολιά και βιόλα, του A.Dvorak, θα ερμηνεύσουν οι, Ανδρέας Καρβούνης, Μυρτώ Λειβαδιώτη, Isabell Weschka. Το 1ο μέρος της συναυλίας θα κλείσει με το ορχηστρικό έργο του Μ.Θεοδωράκη «Ναοί στο σχήμα του Ουρανού», και σε Α’ εκτέλεση το έργο του Η.Γκογκίδη, «Εδέμ».
Στο δεύτερο μέρος, θα ακουστεί για πρώτη φορά στο κοινό της Κέρκυρας το έργο του T.Dubois «Οι Εφτά Τελευταίοι Λόγοι Του Χριστού» (The Seven Last Words of Christ), με σολίστ τους Ρόζα Πουλημένου (σοπράνο), Γιάννη Χριστόπουλο (Τενόρος), Σωτήρης Τριάντης (Βαρύτονος), σε συνεργασία με το φωνητικό σύνολο Camerata Vocalis. Το παραπάνω μουσικό έργο, έγινε γνωστό για τα ηχοτοπία που δημιουργεί, μέσω της μουσικής, τις εικόνες, τα συναισθήματα αλλά και την αίσθηση του ‘’σεισμού’’ που προκαλεί το τελευταίο μέρος. «Reus est mortis -Ένοχος θανάτου εστί».
Τη διεύθυνση της συναυλίας, υπογράφει ο Καλλιτεχνικός Διευθυντής της Σ.Ο.Μ.Θ., Ηλίας Γκογκίδης.
Σάββατο 1 Απριλίου 2023 και ώρα 20:00
Ναός Αγίου Γεωργίου
Είσοδος Ελεύθερη
